
โอวาทจาก รศ.นพ.กำจัด สวัสดิโอ
(ผู้ริเริ่มแพทยศาสตรศึกษาของภาควิชาฯ)


พวกเรามาเรียน 
ครูมีหน้าที่จัดการให้พวกเราได้เรียนตามวัตถุประสงค์ 
ครูขอต้อนรับพวกเรา  ด้วยความชื่นชมและยินดี
สิ่งใดที่ครูจะช่วยให้พวกเราเรียนได้ผลเต็มที่  ครูจะพยายามจัดให้
ครูมีความหวังว่า พลังของความอยากรู้อยากเรียนมีอยู่ในตัวพวกเราทุกคน เพียงแต่ครูคอยช่วยแนะนำ  พวกเราก็เรียนได้ 
อาจจะเรียนคนเดียว  หรือเรียนเป็นกลุ่ม  ตามแต่โอกาสจะอำนวยให้
นอกจากเรียนได้ผลดีตามวัตถุประสงค์แล้ว  ครูก็อยากเห็นพวกเราทุกคน มีความสุขกายสบายใจ  ตลอดเวลาที่ได้มาใช้ชีวิตส่วนหนึ่งในภาควิชาสูติฯ ได้โอกาสเรียนรู้และพบเพื่อนร่วมงานใหม่ๆ จำนวนมาก  และจากไปพร้อมด้วยความรู้  ความชำนาญ  และประสบการณ์อันน่าพึงพอใจ
	
ขอให้ครูได้มีส่วนภูมิใจ  เมื่อพวกเราจากไปสู่การงานในวิชาชีพ
ขอให้พวกเราทุกคนประสบความสำเร็จ  ดังที่มุ่งหมายไว้


รศ.นพ.กำจัด   สวัสดิโอ
อดีตหัวหน้าภาควิชาสูติศาสตร์และนรีเวชวิทยา

คำนำ

ผมขอแสดงความยินดีและต้อนรับนักศึกษาแพทย์ชั้นปีที่ 4 ใหม่ทุกคนแทนคณาจารย์ที่รับผิดชอบดูแลการเรียนการสอนกระบวนวิชาพ.คพ.417(331417) สูติศาสตร์และนรีเวชวิทยา 1 ซึ่งเป็นหนึ่งในวิชาเอกบังคับของหลักสูตรปรับปรุงพ.ศ.2553 แพทยศาสตรบัณฑิต สาขาวิชาแพทยศาสตร์ มหาวิทยาลัยเชียงใหม่ ในปีการศึกษา 2560 นี้คณาจารย์ได้มีการปรับปรุงการเรียนการสอนและการประเมินผลให้ดียิ่งขึ้นกว่าเดิม และได้จัดทำคู่มือนักศึกษาแพทย์ของกระบวนวิชานี้ขึ้นใหม่ เพื่อช่วยให้นักศึกษาเข้าใจถึงการบริหารจัดการเรียนการสอนทั้งหมดในช่วงเวลา 4 สัปดาห์ที่มาเรียนและฝึกปฏิบัติงานทางที่ภาควิชาสูติศาสตร์และนรีเวชวิทยา ตลอดจนการสอบ และการประเมินผล หวังว่านักศึกษาจะได้ใช้คู่มือเล่มนี้ได้อย่างมีประสิทธิผลตามความมุ่งหมาย การเรียนทางด้านคลินิก มีความแตกต่างจากการเรียนในชั้นปรีคลินิกอย่างมาก นักศึกษาแพทย์จึงต้องปรับชีวิตทั้งร่างกายและจิตใจให้พร้อม เพราะการเรียนรู้นั้นไม่ใช้เพียงแค่การอ่านตำรับตำราและเข้าห้องปฏิบัติ การเท่านั้น แต่สิ่งที่นักศึกษาจะได้จากการเรียนระดับชั้นคลินิกนอกเหนือจากความรู้ในตำรา คือ การฝึกทักษะกับผู้ป่วยจริงๆ ในการซักประวัติ ตรวจร่างกายและตรวจภายใน รวมถึงการส่งตรวจสืบค้น แล้วนำข้อมูลมาวิเคราะห์ปัญหา เพื่อการวินิจฉัยโรคและบำบัดรักษา ตลอดจนการทำหัตถการต่างๆ ซึ่งจะเป็นบริบทที่แพทย์จะประสบเมื่อทำหน้าที่การงาน นานตราบเท่าที่ยังประกอบวิชาชีพแพทย์อยู่ ขอยกคำกล่าวของมหาตมะคานธีที่ว่า “Live as if you were to die tomorrow. Learn as if you were to live forever.” ไว้เป็นข้อคิดว่า “การเรียนรู้สำหรับวิชาชีพแพทย์นั้นไม่มีวันสิ้นสุดจนกว่าชีวิตจะหาไม่” ผมหวังว่าพฤติกรรมการเรียนรู้และแสวงหาความรู้ด้วยตนเอง จะเกิดขึ้นกับพวกเราทุกคนจากการเรียนในระดับชั้นคลินิกนี้ ซึ่งจะพัฒนาต่อไป จนเกิดการใฝ่เรียนรู้ตลอดชีวิตและกลายเป็นพื้นฐานของการเป็นแพทย์ที่ดีในอนาคต ฉะนั้น ขอให้ทุกคนจงตั้งใจเรียนและมีความสุขกับเพื่อนร่วมงานได้ความรู้ ทักษะ ตลอดจนเจตคติที่ดีต่อวิชาชีพ พร้อมทั้งสามารถดูแลรักษาผู้ป่วยได้อย่างมีมาตรฐาน ถูกจริยธรรม และมีชีวิตที่มีคุณค่าทั้งต่อตนเอง ครอบครัวและสังคมต่อไป
หากมีปัญหาสงสัยหรือคับข้องใจเกี่ยวกับการเรียนการสอนต่างๆ ขณะที่ขึ้นมาเรียนและปฏิบัติงานที่ภาควิชาสูติศาสตร์และนรีเวชวิทยา โปรดอย่าได้ลังเลที่จะสอบถาม หรือปรึกษาอาจารย์ทุกๆคน โดยเฉพาะอย่างยิ่งอาจารย์กลุ่มที่ดูแลนักศึกษาแพทย์ปี 4 อาจารย์ทุกท่านยินดีเป็นอย่างยิ่งที่จะเป็นพี่เลี้ยงให้น้องๆ ทุกคนเกิดการเรียนรู้อย่างมีประสิทธิผลตามที่มุ่งหวังไว้ครับ

ผศ.นพ.ชัยเลิศ  พงษ์นริศร
คณะกรรมการอาจารย์ผู้ดูแล กลุ่ม ปี 4

เกณฑ์ความรู้ความสามารถผู้ประกอบวิชาชีพเวชกรรม

การกำหนดเกณฑ์ความรู้ความสามารถในการประเมินเพื่อรับใบอนุญาตเป็นผู้ประกอบวิชาชีพเวชกรรม พ.ศ. 2555 ของแพทยสภา มีวัตถุประสงค์ ดังนี้
1. เพื่อเป็นกรอบมาตรฐานคุณวุฒิให้สถาบันผู้ผลิตบัณฑิตแพทย์ ใช้กำหนด ความรู้ ความสามารถทางวิชาชีพในหลักสูตรแพทยศาสตร์บัณฑิต  ทั้งนี้สถาบันฯ สามารถกำหนดความรู้ความ สามารถเพิ่มเติมนอกเหนือจากที่กำหนดได้ตามความเหมาะสมและบริบทของแต่ละสถาบันฯ
2. ให้ศูนย์ประเมินและรังรองความรู้ความสามารถในการประกอบวิชาชีพเวชกรรม  ใช้เป็นเกณฑ์ความรู้ ความสามารถ ในการประเมินเพื่อรับในอนุญาตเป็นผู้ประกอบวิชาชีพเวชกรรม ของแพทยสภา

รายละเอียดประกอบด้วยเกณฑ์ฯ ทั้งหมด  5 ส่วนดังนี้

	ส่วนที่  1  ก.	วิทยาศาสตร์การแพทย์พื้นฐาน
	ส่วนที่  2  ข.	ความรู้ความสามารถทางวิชาชีพและทักษะทางคลินิก
	ส่วนที่  3  ค.	สุขภาพและการสร้างเสริมสุขภาพ
	ส่วนที่  4  ง.	เวชจริยศาสตร์
	ส่วนที่  5  จ.	กฎหมายที่เกี่ยวข้องกับการประกอบวิชาชีพเวชกรรม

·   รายละเอียดสามารถ Download ได้ที่ Website : www.tmc.or.th

เป้าหมายของหลักสูตรสาขาวิชาแพทยศาสตร์

	คุณสมบัติของบัณฑิตแพทย์  มหาวิทยาลัยเชียงใหม่

1. มีคุณธรรม  จริยธรรม  และเจตคติที่เหมาะสมต่อการประกอบกับวิชาชีพเวชกรรม
2. มีร่างกายและจิตใจที่ไม่เป็นอุปสรรคในการประกอบวิชาชีพเวชกรรม
3. สามารถแก้ไขปัญหาในเวชปฏิบัติปฐมภูมิ  โดยคำนึงถึงปัญหาทางร่างกาย  จิตใจ  เศรษฐานะ  สิทธิของผู้ป่วยและสิ่งแวดล้อมเกี่ยวกับตัวผู้ป่วย ครอบครัวและชุมชน  สามารถแก้ปัญหาอย่างเป็นระบบ โดยใช้วิจารณญาณและรู้ขีดความสามารถของตนเอง
4. มีความสามารถในการทำงานร่วมกับผู้อื่นได้อย่างมีประสิทธิภาพ มีความสามารถในการติดต่อสื่อ สารสร้างมนุษย์สัมพันธ์  และถ่ายทอดความรู้
5. มีนิสัยใฝ่รู้และศึกษาอย่างต่อเนื่อง สม่ำเสมอ  และสามารถใช้เทคโนโลยีสารสนเทศอย่างเหมาะสม
6. สามารถปรับตัวและพัฒนาตนเองให้เข้ากับสิ่งแวดล้อมบนพื้นฐานของคุณธรรม
7. มีภาวะของความเป็นผู้นำ  รู้หลักการและมีวิสัยทัศน์ในการบริหารจัดการด้านการแพทย์  การสาธารณสุข  และงานทั่วไป

หลักการแก้ปัญหาผู้ป่วย


 	ปัญหาผู้ป่วยทางสูติกรรม-นรีเวชกรรมก็คล้ายกับปัญหาผู้ป่วยของแผนกอื่นๆเพียงแต่มีอาการสำคัญ แตกต่างออกไป เช่น การขาดประจำเดือน, ตกเลือด, ตกขาว, ปวดท้อง, เจ็บท้อง, เจ็บครรภ์, เป็นก้อน  ฯลฯ
การแก้ปัญหาจึงมีขบวนการคล้ายกัน ประกอบด้วยขั้นตอนต่างๆ คือ  :-
1.   ขั้นรวบรวมข้อมูล
1.1  อาการสำคัญ
1.2  ประวัติการเจ็บป่วยในปัจจุบัน  และในอดีต
1.3 ข้อมูลพื้นฐานทั่วไป เช่น อายุ ประจำเดือน ประวัติการคุมกำเนิด ประวัติการตั้งครรภ์และคลอดบุตร  เป็นต้น
  	1.4  การตรวจร่างกายทั่วๆไป
  	1.5  การตรวจร่างกายเฉพาะที่  ได้แก่  การตรวจทางหน้าท้อง  การตรวจภายใน
  	1.6  การตรวจทางห้องปฏิบัติการและการตรวจพิเศษอื่นๆ
2.   ขั้นวิเคราะห์ข้อมูล  เพื่อให้ได้การวินิจฉัยหรือการวิเคราะห์โรค
3.   วางแผนการรักษา
4.   ประเมินผลการรักษา
     ถ้าปัญหายังไม่ได้รับการแก้ไขหรือแก้ไขยังไม่หมด ก็จำเป็นต้องใช้ขบวนการเดิม  คือ  การรวบรวมข้อมูล,  วิเคราะห์,  วางแผนและประเมินผลต่อไป
การแก้ปัญหาอย่างมีประสิทธิภาพ  นักศึกษาจำเป็นต้องมี  :-
1. ความรู้เรื่องโรคทางด้านสูติกรรมและนรีเวชกรรมมากพอ
2. ทักษะในการซักถาม, การตรวจตลอดจนทักษะในการคิดหรือการวิเคราะห์  (การใช้สมอง)
3. เจตคติที่ดี ได้แก่ ขยันหมั่นเพียร อดทน เฝ้าติดตามการเปลี่ยนแปลงในผู้ป่วย ตลอดจนความ  สุภาพอ่อนโยน  เห็นอกเห็นใจ

คำประกาศสิทธิของผู้ป่วย                       

1. ทุกคนมีสิทธิพื้นฐานที่จะได้รับบริการด้านสุขภาพ ตามที่บัญญัติไว้ในรัฐธรรมนูญ
2. ผู้ป่วยมีสิทธิที่จะได้รับบริการจากผู้ประกอบวิชาชีพด้านสุขภาพ โดยไม่มีการเลือกปฏิบัติเนื่องจากความ แตกต่างด้านฐานะ เชื้อชาติ สัญชาติ ศาสนา สังคม ลัทธิ  การเมือง เพศ  อายุ  และลักษณะของความเจ็บป่วย
3. ผู้ป่วยที่ขอรับบริการด้านสุขภาพมีสิทธิที่จะได้รับทราบข้อมูลอย่างเพียงพอและเข้าใจชัดเจนจากผู้ประกอบวิชาชีพด้านสุขภาพเพื่อให้ผู้ป่วยสามารถเลือก ตัดสินใจในการยินยอมหรือไม่ยินยอมให้ผู้ประกอบวิชาชีพด้านสุขภาพปฏิบัติต่อตน  เว้นแต่เป็นการช่วยเหลือรีบด่วนหรือจำเป็น
4. ผู้ป่วยที่อยู่ในภาวะเสี่ยงอันตรายถึงชีวิตมีสิทธิที่จะได้รับการช่วยเหลือรีบด่วนจากผู้ประกอบวิชาชีพด้านสุขภาพโดยทันทีตามความจำเป็นแก่กรณีโดยไม่คำนึงว่าผู้ป่วย จะร้องขอความช่วยเหลือหรือไม่
5. ผู้ป่วยมีสิทธิที่จะได้รับทราบ ชื่อ สกุล และประเภทของผู้ประกอบวิชาชีพด้านสุขภาพที่เป็นผู้ให้ บริการแก่ตน
6. ผู้ป่วยมีสิทธิที่จะขอความเห็นจากผู้ประกอบวิชาชีพด้านสุขภาพอื่น ที่มิได้เป็นผู้ให้บริการแก่ตน และมีสิทธิในการขอเปลี่ยนผู้ให้บริการและสถานบริการได้
7. ผู้ป่วยมีสิทธิที่จะได้รับการปกปิดข้อมูลของตนเอง จากผู้ประกอบวิชาชีพด้านสุขภาพโดยเคร่งครัด
เว้นแต่จะได้รับความยินยอมจากผู้ป่วยหรือการปฏิบัติหน้าที่ตามกฎหมาย
8. ผู้ป่วยมีสิทธิที่จะได้รับทราบข้อมูลอย่างครบถ้วน ในการตัดสินใจเข้าร่วม หรือถอนตัวจากการเป็นผู้ถูกทดลองในการทำวิจัยของผู้ประกอบการวิชาชีพด้านสุขภาพ
9. ผู้ป่วยมีสิทธิที่จะได้รับทราบข้อมูลเกี่ยวกับการรักษาพยาบาลเฉพาะของตนที่ปรากฏในเวชระเบียนเมื่อร้องขอ ทั้งนี้ข้อมูลดังกล่าวต้องไม่เป็นการละเมิดสิทธิ ส่วนตัวของบุคคลอื่น
10. บิดา  มารดา  หรือผู้แทนโดยชอบธรรมอาจใช้สิทธิแทนผู้ป่วยที่เป็นเด็กอายุยังไม่เกิน 18 ปีบริบูรณ์  ผู้บกพร่องทางกายหรือทางจิต  ซึ่งไม่สามารถใช้สิทธิด้วยตนเองได้

รายชื่ออาจารย์ประจำภาควิชาฯ                                              
1.	รศ.ดร.นพ.วีรวิทย์		ปิยะมงคล                       หัวหน้าภาควิชาฯ
2.	รศ.พญ.สุปรียา		วงษ์ตระหง่าน
3.	ศ.นพ.ธีระ			ทองสง
4.	ศ.นพ.จตุพล		ศรีสมบูรณ์
5.	รศ.นพ.อภิชาติ		โอฬารรัตนชัย
6.	รศ.นพ.ชเนนทร์		วนาภิรักษ์
7.	รศ.พญ.สุพัตรา		ศิริโชติยะกุล
8.	รศ.นพ.โอภาส		เศรษฐบุตร
9.	ศ.พญ.สายพิณ		พงษธา
10.	รศ.พญ.ประภาพร		สู่ประเสริฐ
11.	ผศ.นพ.ชัยเลิศ		พงษ์นริศร
12.	ผศ.นพ.ฉลอง		ชีวเกรียงไกร
13.	ผศ.นพ.สิทธิชา		สิริอารีย์
14.	รศ.นพ.กิตติภัต		เจริญขวัญ
15.	รศ.พญ.จารุวรรณ		แซ่เต็ง
16.	รศ.พญ.เฟื่องลดา		ทองประเสริฐ
17.	รศ.พญ.เกษมศรี		ศรีสุพรรณดิฐ
18.	ผศ.พญ.ทวิวัน		พันธศรี
19.	รศ.พญ.สุชยา         		ลือวรรณ
20.	อ.พญ.อุบล		แสงอนันต์
21.	อ.นพ.มนัสวี		มะโนปัญญา
22.	อ.พญ.อินทิรา		ศรีประเสริฐ
23.	อ.พญ.อุษณีย์		แสนหมี่
24.	อ.พญ.กุณฑรี		ไตรศรีศิลป์ หมื่นพินิจ
25.	อ.นพ.ภูดิศ		เตจ๊ะวรรณ
26.	อ.พญ.ศศิวิมล             	ศรีสุโข
27.	อ.นพ.เศรษฐวัฒก์		เศรษฐเสถียร
28.	อ.พญ.วรชร		ลัทธิวงศกร
รายชื่ออาจารย์อาวุโสประจำภาควิชาฯ
1.  	ผศ.นพ.วิโรจน์ สหพงษ์     
2.   	ผศ.นพ.เฉลิมชาติ  สุจริตรักษ์  
3.   	รศ.พญ.พรรณี    ศิริวรรธนาภา

กระบวนวิชา พ.คพ. 417 (331417)

พ.คพ. 417 (331417)	   สูติศาสตร์และนรีเวชวิทยา 1    4(1-9-2)

เงื่อนไขที่ต้องผ่านก่อน  เป็นนักศึกษาแพทย์ ชั้นปีที่ 4 

คำอธิบายลักษณะกระบวนวิชา   
   ความรู้พื้นฐานของภาวะและโรคทางนรีเวชวิทยาที่พบบ่อยและเป็นปัญหาสาธารณสุขของประเทศ ทางด้านระบาดวิทยา สาเหตุ ปัจจัยเสี่ยง พยาธิสภาพ พยาธิกำเนิด พยาธิสรีรวิทยา อาการและอาการแสดง การดำเนินโรค และการพยากรณ์ ทักษะการซักประวัติ ตรวจร่างกาย การตรวจทางห้องปฏิบัติการพื้นฐานที่จำเป็นพร้อมการแปลผล การแปลผลภาพรังสี การฝึกทักษะหัตถการพื้นฐาน อภิปรายวิเคราะห์ปัญหาผู้ป่วย หลักการรักษา ประเด็นทางจริยเวชศาสตร์และกฎหมายที่เกี่ยวข้อง การอ้างอิงหลักฐานทางการแพทย์และการสร้างเสริมสุขภาพ ทักษะการสื่อสารให้คำแนะนำและคำปรึกษาแก่ผู้ป่วยและญาติ

วัตถุประสงค์ของกระบวนวิชา
1. อธิบายความรู้พื้นฐานของภาวะและโรคทางนรีเวชวิทยาที่พบบ่อย
2. ซักประวัติ ตรวจร่างกาย วินิจฉัยโรค ภาวะปกติ และผิดปกติของระบบสืบพันธุ์สตรี และแปลผลการตรวจทางห้องปฏิบัติการ และภาพรังสีพื้นฐาน
3. ทำหัตถการพื้นฐานทางนรีเวชวิทยา
4. อธิบายแผนการรักษาโรค และการสร้างเสริมสุขภาพ โดยการอ้างอิงหลักฐาน หลักจริยเวชศาสตร์ และกฎหมายที่เกี่ยวข้อง
5. สื่อสารให้คำแนะนำและคำปรึกษาแก่ผู้ป่วยและญาติอย่างมีประสิทธิภาพ
6. ทำงานร่วมกับผู้อื่น

วิธีการจัดการเรียนการสอน 
การเรียนทางคลินิกที่ภาควิชาสูติศาสตร์และนรีเวชวิทยาเป็นเวลา 4 สัปดาห์ ประกอบด้วย การบรรยาย การฝึกปฏิบัติบนหอผู้ป่วยใน เช่น หอผู้ป่วยนรีเวชกรรม (Ward GYN ),  ห้องผ่าตัด (OR) หน่วยตรวจฉุกเฉินทางนรีเวช (ER OB) และที่แผนกผู้ป่วยนอก ห้องตรวจผู้ป่วยนรีเวช (OPD 3) ห้องตรวจวางแผนครอบครัว (OPD 5)   โดยแบ่งนักศึกษาเป็น 2 กลุ่มใหญ่  กลุ่มแรกฝึกปฏิบัติที่หอผู้ป่วยใน (IPD) กลุ่มสองที่แผนกผู้ป่วยนอก(OPD) กลุ่มละ 2 สัปดาห์ แล้วสลับกันเมื่อครบเวลา ดังนี้

1. การเรียนที่ OPD แบ่งเป็น 2 กลุ่มย่อย ระยะเวลา  2  สัปดาห์  
· กลุ่ม Teaching (OPD T)    1  สัปดาห์
	วัน
	9:30-12:00
	
	13:00-14:30
	14:30-16:30

	จันทร์
	


Teaching (OPD 3)
แบ่งเป็น 2 กลุ่ม
· Teaching  1 
· Teaching  2
	
	Interesting case conference
(ห้อง มจ.อำนอร์ฯ)
	
Lecture
(ห้อง มจ.  อำนอร์ฯ)

	

อังคาร
	
	
	Self-learning module 1
การคุมกำเนิด
 (ห้องฝึกทักษะ)
	

	พุธ
	
	กิจกรรมของคณะฯ

	


พฤหัสบดี
	
	
	Self-learning module 2
หัตถการพื้นฐานทางนรีเวช
(ห้องฝึกทักษะ)
	

Lecture
(ห้อง มจ.  อำนอร์ฯ)

	ศุกร์
	
	
	Specialty conference
 (ห้องเรียน อ. กำจัด)

· กลุ่ม Observe (OPD O)     1  สัปดาห์
	วัน
	8.00-9.00
	9.30-12.00
	
	13.00-14.30
	14.30-16.30

	จันทร์
	เรียนข้างเตียง
( ward Gyn )
	Family planning (OPD 5 )
	
	Interesting case conference
(ห้อง มจ.อำนอร์ฯ)
	
Lecture
(ห้อง มจ.อำนอร์ฯ)

	
อังคาร
	
เรียนหัตถการกับหุ่นจำลอง
(ห้องฝึกทักษะ)
	
Colposcopy clinic (OPD 3)
	
	กลุ่ม 1.  Infertile
             (OPD 5)
กลุ่ม 2. Onco
            (OPD 3)
	

	
พุธ
	
เรียนข้างเตียง
( ward Gyn )
	กลุ่ม 1. Menopause
          (OPD 5)
กลุ่ม 2. General Gyn
          (OPD 3)
	
	

กิจกรรมของ คณะฯ

	

พฤหัสบดี
	
เรียนหัตถการ
tissue sampling
(ห้องฝึกทักษะ)
	
Uro-gynaecology clinic  (OPD5)
	
	กลุ่ม 1 Onco clinic 
         (OPD 3)
กลุ่ม 2  Infertile  
      clinic (OPD 5)
	

Lecture
(ห้อง มจ.อำนอร์ฯ)

	
ศุกร์
	
เรียนข้างเตียง
( ward Gyn )
	กลุ่ม 1. General Gyn
          (OPD 3)
กลุ่ม 2.  Menopause
          (OPD 5)
	
	Specialty conference
(ห้องเรียน อ. กำจัด)
	



การเรียนรู้ด้วยตนเอง (Self-learning module) 
  เป็นการเรียนรู้ด้วยตนเองโดยการดู VDO และฝึกทำกับหุ่น    นักศึกษาแพทย์ต้องมารับใบเซ็นชื่อ พร้อมรับอุปกรณ์ก่อนเข้าเรียน แล้วนำไปเรียนรู้ด้วยตนเองที่ห้องฝึกทักษะ และส่งคืนอุปกรณ์ให้ครบพร้อมเซ็นชื่อคืนอุปกรณ์หลังเรียนที่เจ้าหน้าที่ภาควิชาฯ  ทุกครั้ง  หากอุปกรณ์ชำรุดหรือสูญหายถือเป็นความรับผิดชอบของผู้เรียน

การเรียนที่  OPD

1. OPD (T)  คือ นักศึกษาแพทย์ฝึกปฏิบัติงานที่ห้องตรวจผู้ป่วยนอกนรีเวชกรรม (OPD 3) ภายใต้การสอนของอาจารย์แพทย์
2. OPD (O)  คือ นักศึกษาแพทย์สังเกตอาจารย์ และแพทย์ประจำบ้านชั้นปีที่ 3 หรือ 2 ในการดูแลผู้ป่วย ที่ห้องตรวจผู้ป่วยนอกนรีเวชกรรม(OPD 3) หรือห้องวางแผนครอบครัว (OPD 5)
3. นักศึกษาแพทย์ที่ปฏิบัติงานที่ OPD  (T) และ OPD  (O)   ห้ามขาด  ยกเว้นในกรณีมีเหตุจำเป็นและหลีกเลี่ยงไม่ได้  ให้แจ้งภาควิชาฯ ทราบเพื่อหาทางแก้ไขล่วงหน้า

การเรียนข้างเตียง ;   ห้องเรียน 4, ward  Gyn

	ให้ นศพ.เตรียม Case ที่น่าสนใจ และ/หรือสามารถตรวจร่างกายได้ เช่น Pelvic mass,  pain จากหอผู้ป่วยนรีเวชกรรม 1  ที่ยังไม่ได้ผ่าตัด (ห้ามนำ case มารับยาเคมีบำบัด มาเรียน) แล้วแจ้งให้เจ้าหน้าที่ภาควิชาฯ ภายในเวลา 16.00 น. ก่อนวันที่จะเรียน 1 วัน เพื่อแจ้งให้อาจารย์ผู้สอนทราบต่อไป

การเรียนหัตถการ ; ห้องฝึกทักษะ

วันอังคาร       การเรียนทักษะการตรวจภายในกับหุ่น  
วันพฤหัสบดี   การทำหัตถการ โดยเจ้าหน้าที่ภาควิชาฯ จะจัดเตรียมอุปกรณ์การทำหัตถการการเรียนรู้ดังกล่าวให้พร้อม และจะมีคู่มือสำหรับการเรียนประกอบ 

**ในวันพุธให้ นศพ. มารับเอกสารได้ที่เจ้าหน้าที่ เพื่อศึกษาก่อนเรียน** 

2. การเรียนที่  Ward Gyn ระยะเวลา  2  สัปดาห์  ตั้งแต่เวลา 7.00-16.30
นักศึกษาแพทย์จะฝึกปฏิบัติงานภายใต้การควบคุมดูแลของอาจารย์แพทย์และแพทย์ประจำบ้านดังนี้ 
· ฝึกปฏิบัติงานบนหอผู้ป่วยนรีเวชกรรม 1, พิเศษ 4 และ พิเศษ 6 โดยทำการซักประวัติ  ตรวจร่างกายทั่วไป  วินิจฉัย และดูแลผู้ป่วยนรีเวชกรรมก่อนผ่าตัดและหลังผ่าตัด
· ปฏิบัติงานในห้องผ่าตัดนรีเวช  (นรีเวชทั่วไป,  ผ่าตัดส่องกล้อง, ทำหมันและมะเร็งนรีเวช) ห้องตรวจฉุกเฉินนรีเวช (ER OB)
· ฝึกปฏิบัติงานโดยเข้าช่วยขูดมดลูกในรายที่ไม่ติดเชื้อที่หน่วยตรวจฉุกเฉินนรีเวช
· ฝึกปฏิบัติงานนอกเวลาราชการ  ตั้งแต่เวลา 16:00-24:00 น. และวันหยุดราชการตั้งแต่เวลา  8:00-24:00 น.

ตารางการเรียน Lecture

	สัปดาห์ที่ 1
	14.30-15.30
	15.30-16.30

	จันทร์
	Leucorrhea   อ.จารุวรรณ
	STD + Genital ulcer อ.ฉลอง

	อังคาร
	Puberty + Disorder of sex differentiation                       อ.อุบล
	Ultrasound in Gyn.อ.ชเนนทร์

	พุธ
	กิจกรรม คณะฯ

	พฤหัสบดี
	GTD / GTN   อ.เศรษฐวัฒก์ / อ.มนัสวี
	PID + TOA  อ.สิทธิชา

	ศุกร์
	POL ก   “ Acute abdominal pain  ”

	สัปดาห์ที่ 2
	14.30-15.30
	15.30-16.30

	จันทร์
	Contraception 1   อ.ศศิวิมล
	Contraception 2   อ.ทวิวัน

	อังคาร
	Abnormal uterine bleeding    อ.สุปรียา
	Ectopic pregnancy + Induced abortion. อ.อุษณีย์

	พุธ
	กิจกรรม คณะฯ

	พฤหัสบดี
	Rape ที่ภาควิชานิติเวช

	ศุกร์
	Amenorrhea    อ.วรชร
	Pelvic organ prolapse อ.ชัยเลิศ 

	สัปดาห์ที่ 3
	14.30-15.30
	15.30-16.30

	จันทร์
	PBL phase 1 “ฉันจะเป็นมะเร็งหรือเปล่า”   

	อังคาร
	Urinary incontinence + Fistula   อ.ชัยเลิศ
	CA ovary + CA corpus  อ.ประภาพร

	พุธ
	กิจกรรม คณะฯ

	พฤหัสบดี
	Chronic pelvic pain + Endometriosis  
                         อ.ทวิวัน
	CA cervix    อ.จตุพล 

	ศุกร์
	PBL phase 2  “ฉันจะเป็นมะเร็งหรือเปล่า”   

	สัปดาห์ที่ 4
	14.30-15.30
	15.30-16.30

	จันทร์
	Abnormal Pap smear   อ.กิตติภัต
	Menopause + HRT    อ.สายพิณ

	อังคาร
	POL ข   “ Abnormal vaginal bleeding ”

	พุธ
	กิจกรรม คณะฯ

	พฤหัสบดี
	Infertility   อ.โอภาส
	Vulvovaginal mass   
อ.ศศิวิมล/อ.มนัสวี

	ศุกร์
	สอบ  MEQ (9.00-10.00), MCQ(10.30-12.00), OSCE(13.00-14.30)

กิจกรรมที่นักศึกษาแพทย์ชั้นปีที่ 4 ต้องถือปฏิบัติ ได้แก่

1. วันจันทร์สัปดาห์แรก  เวลา  8.00-10.00 น.  ปฐมนิเทศ 
2. นักศึกษาแพทย์ทุกคนเข้าร่วมกิจกรรมของภาควิชา คือ Interesting Case Conference  (ICC) ทุกวันจันทร์ เวลา 13.00-14.30 น.ประชุมวิชาการของคณะฯ (GRAND  ROUND) ทุกวันพุธเวลา 13.00-14.30 น.
3. นักศึกษาแพทย์จะหมุนเวียนเพื่อปฏิบัติงานตามตาราง Rotation  
4. วันศุกร์สัปดาห์สุดท้าย  
สอบลงกอง   (MEQ)  เวลา  9.00-10.00 น. ห้องประชุม มจ.อำนอร์ฯ ภาควิชาสูติศาสตร์ฯ	
สอบลงกอง  (MCQ)   เวลา  10.30-12.00 น. ชั้น 5 อาคารราชนครินทร์
สอบลงกอง  (OSCE)  เวลา  13.00-14.30 น. ห้องฝึกทักษะ, ห้องเรียน อ.กำจัด, ห้องเรียน อ.สุรีย์
5. ในวันหยุดราชการให้ขึ้น Round Ward ตามเวลาที่นัดหมายกับแพทย์ประจำบ้านผู้ดูแล Ward

หนังสือที่ใช้ประกอบในการเรียนรู้กระบวนวิชา พ.คพ. 417:-
1. นรีเวชวิทยา (ฉบับสอบบอร์ด).  4th  Ed (พ.ศ. 2559)
2. Novak’s gynecology.  15th Ed (ค.ศ. 2012)
3. Te Linde’s operative gynecology.   11th  Ed (ค.ศ. 2015)

การจ่าย  การรับ  การบันทึก และการส่งรายงานผู้ป่วย

1. ชนิดของผู้ป่วย   ผู้ป่วยที่ทางภาควิชาสูติฯ  จ่ายให้นักศึกษาแพทย์รับผิดชอบและดูแลร่วมกับแพทย์ผู้รักษานั้นจัดแยกเป็น  2 ชนิด   คือ
       ผู้ป่วยใหม่  หมายถึง  ผู้ป่วยที่รับไว้เป็นผู้ป่วยใน  และยังไม่มีนักศึกษาแพทย์เป็นเจ้าของไข้
       ผู้ป่วยเก่า หมายถึง  ผู้ป่วยที่รับไว้โดยมีนักศึกษาแพทย์เป็นเจ้าของไข้มาก่อน แล้วนำมาจ่าย ใหม่เนื่องจากนักศึกษาแพทย์เจ้าของไข้เดิมย้ายกองหรือย้าย Rotation
  

2. ผู้ป่วยที่จะจ่ายให้  คือ   ผู้ป่วยที่มีปัญหาทางนรีเวชทั้งหมด ซึ่งเป็นผู้ป่วยทั่วไปและผู้ป่วยที่มีอาจารย์เป็นเจ้าของไข้ที่หอผู้ป่วยนรีเวชกรรม 1, พิเศษ 4, 6, 9 และ 10
   
3. การจ่ายและรับผู้ป่วย
นักศึกษาแพทย์กลุ่มใหม่เมื่อย้ายกองมาเรียนที่ภาควิชาสูติฯ ทางภาควิชาฯ จะมอบหมายให้แพทย์ประจำบ้าน เป็นผู้จ่ายผู้ป่วยเก่าให้นักศึกษาแพทย์ก่อนขึ้นกอง 1 วัน โดยเรียงลำดับตามรายชื่อของนักศึกษาแพทย์ ในสมุดจ่ายผู้ป่วยที่หอผู้ป่วยนรีเวชกรรม  หลังจากนั้นนักศึกษาแพทย์ที่เป็นหัวหน้ากลุ่มย่อย (ในเวลาราชการ) หรือนักศึกษาแพทย์ที่อยู่เวรเป็นผู้รับผิดชอบในการจ่ายผู้ป่วยใหม่ที่หอผู้ป่วยนรีเวชกรรม 1, พิเศษ 4, 6, 9 และ 10 (ทุกราย) นักศึกษาแพทย์ต้องเขียนรายงานการรับผู้ป่วยใหม่ (Admission note) ภายใน  24   ชั่วโมงหลัง  ผู้ป่วยนอนในโรงพยาบาลในการจ่ายผู้ป่วยให้ลงบันทึกวันเวลาที่จ่าย  พร้อมลายเซ็นของผู้จ่าย และส่งสมุดรับผู้ป่วยใหม่ที่อาจารย์ประจำกลุ่มในวันสุดท้ายก่อนเข้าห้องสอบ
ภาควิชา ถือว่าเป็นหน้าที่ของนักศึกษาแพทย์เจ้าของไข้  ที่จะต้องรับผิดชอบรับผู้ป่วยไว้ในความดูแล นับตั้งแต่ได้มีการจ่ายเกิดขึ้น และเซ็นชื่อรับในสมุดจ่ายด้วยลายมือที่อ่านได้ชัดเจน จนกระทั่งผู้ป่วยถูกจำหน่ายออกจากหอผู้ป่วย หรือนักศึกษาแพทย์เจ้าของไข้ย้ายกอง หรือย้าย Rotation นักศึกษาจะ ต้องบันทึกการเปลี่ยนแปลงของผู้ป่วย (progress note) และสรุปการรักษาเมื่อย้ายกอง (off service note) 

4.   การบันทึกรายงาน

 เมื่อนักศึกษาแพทย์รับผู้ป่วยแล้วจะต้องซักประวัติ  ตรวจร่างกายทั่วไป  และตรวจภายในร่วมกับแพทย์ผู้ รักษาพร้อมทั้งบันทึกลงในแผ่น on admission note ภายใน 24 ชั่วโมงนับจากที่ได้รับผู้ป่วยไว้ในโรงพยาบาลแล้ว
 การซักประวัติ  ควรมีรายละเอียดดังนี้  :  ชื่อ  อายุ  ประวัติการตั้งครรภ์ และการคลอด  ประวัติเจ็บป่วยในอดีต ประวัติครอบครัว ประจำเดือน รวมถึง ตารางบันทึก ประจำเดือนย้อนหลัง 6 เดือน (ฟอร์มอยู่ที่ ward OB) และประวัติการคุมกำเนิด  ให้บันทึกประวัติอาการสำคัญลงในแผ่นประวัติ admission note และสรุปการวินิจฉัย  การวินิจฉัยแยกโรค  ตลอดจนการดูแลรักษา  รวมทั้งเขียน progress note ทุกวันจนกว่าจะส่งรายงานและในผู้ป่วยที่ได้ช่วยผ่าตัดควรเขียน  Operative finding ด้วย
 การเขียนรายงานให้เขียนวิเคราะห์เหตุผลในการส่งตรวจทางห้องปฏิบัติการ และแปลผลการตรวจประกอบกับการวิเคราะห์โรคและแนวทางการรักษาด้วย

สำหรับผู้ป่วยเก่า  ให้สรุปประวัติตั้งแต่รับผู้ป่วยไว้  จนถึงวันที่นักศึกษาแพทย์รับไว้ใน ความดูแลอย่างย่อ 

5.  การส่งรายงาน

ให้นักศึกษาแพทย์เลือกผู้ป่วยที่ตัวเองรับไว้เป็นเจ้าของไข้ แล้วนำมาเขียนรายงานในแบบฟอร์มการเขียนรายงานผู้ป่วย   ควรเขียนเป็นภาษาไทยซึ่งเป็นภาษาเขียน  และได้ใจความที่ตรงประเด็น ห้ามเกิน 5 แผ่น (10 หน้า) รวมทั้งหมด 3 ฉบับ ในช่วงที่ได้ปฏิบัติงานอยู่ในหอผู้ป่วยนรีเวชกรรม อาจจะเป็นผู้ป่วยนรีเวชทั่วไปหรือผู้ป่วยมะเร็งนรีเวชที่รอผ่าตัด       ในรายงานต้องมี Progression note โดยสรุปและมีการวิเคราะห์ วิจารณ์หลังการผ่าตัด 
กรณีที่มีผู้ป่วยไม่เพียงพอ ให้ปรึกษาอาจารย์ประจำกลุ่มปี 4 เพื่อขออนุญาตใช้ข้อมูลจากผู้ป่วยคนเดียวกันเพื่อเขียนรายงานทุกครั้ง โดยที่นักศึกษาแพทย์เขียนรายงานซ้ำกับเพื่อนนักศึกษาแพทย์ด้วยกันได้ ไม่เกิน 1 ฉบับ และให้ส่งรายงานพร้อมกันและให้แจ้งในใบปะหน้ารายงานด้วย ถ้าตรวจพบว่าไม่ได้แจ้งหรือเขียนรายงานซ้ำเกิน 1 ฉบับโดยไม่มีเหตุจำเป็น ถือว่าทุจริตและปรับตกทันที 
นักศึกษาจะต้องส่งรายงานภายใน 1 สัปดาห์ นับจากวันที่รับผู้ป่วย (เช่น รับวันจันทร์  ให้ส่งวันจันทร์สัปดาห์ถัดไป) กรณีรับผู้ป่วยในสัปดาห์สุดท้ายของการเรียนการสอน ให้ส่งภายในวันราชการวันแรกของสัปดาห์ถัดไปก่อนเวลา 16.00 น. หากส่งช้าจะถูกหักคะแนน Attitude 30 คะแนนของรายงานฉบับนั้น ถ้าเลยกำหนดเกิน 3 วันจะไม่ได้รับการตรวจและให้คะแนน แต่ต้องส่งรายงานให้ครบ 3 ฉบับ มิฉะนั้นจะถือว่าการประเมินผลยังไม่สมบูรณ์ (ติด I )
นักศึกษาแพทย์ที่ทุจริตโดย  คัดลอกรายงานผู้อื่น ปลอมแปลงเอกสารหรือข้อมูลผู้อื่นที่เป็นเท็จ  ถือว่าเป็นความผิดรุนแรง  จะถูกลงโทษโดยจะไม่ได้รับการประเมินผลทั้งกระบวนวิชา (ได้เกรด F)  หรืออย่างอื่นตามดุลยพินิจของคณาจารย์ในภาควิชา (ดูรายละเอียดในหัวข้อการประเมินผลการเรียนการสอน )

การอยู่เวรนอกเวลาราชการ

       ภาควิชาฯ ได้จัดให้นักศึกษาแพทย์ที่ปฏิบัติงานในหอผู้ป่วย ให้อยู่เวรนอกเวลาตามตาราง โดยนักศึกษาแพทย์ที่อยู่เวรหอผู้ป่วยนรีเวชกรรม (ER OB) ต้องรับผู้ป่วยฉุกเฉินทุกราย ที่ถูกรับไว้ในโรงพยาบาลและ ได้รับการผ่าตัดในเวรของตนเองเพื่อให้การดูแลอย่างต่อเนื่อง  แต่ถ้าไม่ฉุกเฉินหรือไม่ได้รับการผ่าตัดในเวรของตนเอง ให้จ่าย case นั้นในวันรุ่งขึ้นไปให้เพื่อนโดยเรียงตามลำดับรายชื่อถัดไป นักศึกษาแพทย์ที่อยู่เวรนอกเวลาราชการจะต้องส่งใบรายงานกิจกรรมขณะปฏิบัติงานนอกเวลาราชการ พร้อมทั้งให้แพทย์ประจำบ้านผู้ดูแลการอยู่เวรด้วยเซ็นชื่อรับทราบทุกครั้ง ก่อนที่จะส่งให้เจ้าหน้าที่ในวันรุ่งขึ้น หรือวันราชการถัดไปที่ห้องภาควิชาฯ


การฝึกเจาะเลือด

   เพื่อให้นักศึกษาแพทย์มีทักษะในการเจาะเลือดผู้ป่วย  ภาควิชาฯ  จึงจัดเวรให้เจาะเลือด เวลา 5:30 น.  ที่หอผู้ป่วยนรีเวชกรรม  ผู้ที่จะต้องเป็นเวรเจาะเลือด คือ  นักศึกษาแพทย์ที่อยู่เวรหอผู้ป่วยนรีเวชกรรม  ในคืนก่อนเช้าวันนั้น และให้พยาบาลหรือเจ้าหน้าที่ประจำหอผู้ป่วยเซ็นชื่อรับทราบในใบแบบฟอร์มการเจาะเลือดด้วย  นักศึกษาแพทย์ทุกคนต้องได้ฝึกเจาะเลือดอย่างน้อยตั้งแต่ 2 รายขึ้นไป

การส่งเอกสารการปฏิบัติงาน                                

	เพื่อให้การประเมินผลได้ถูกต้องสมบูรณ์  มีความเป็นระเบียบเรียบร้อย  และง่ายต่อการตรวจสอบ  ภาควิชาฯ  จึงกำหนดให้นักศึกษาแพทย์ส่งเอกสารการปฏิบัติงาน  ดังต่อไปนี้  :-
1. การเรียนการสอน Service  round หรือ Ward round ให้หัวหน้า หรือตัวแทนกลุ่มเขียนชื่อเรื่องที่เรียน  วัน  เวลา  และชื่ออาจารย์ผู้สอน  พร้อมทั้งให้เพื่อนนักศึกษาแพทย์ร่วมกลุ่มทุกคนเซ็นชื่อให้ครบ  แล้วให้ส่งโดยตรงกับอาจารย์ผู้สอนทันที ก่อนที่อาจารย์จะเริ่มสอน
2. การออก  OPD  Teaching  ให้นักศึกษาแพทย์เขียนชื่อตนเอง  วันที่ออก  OPD  ชื่ออาจารย์ผู้สอนก่อน  แล้ว ส่งโดยตรงกับอาจารย์ผู้สอนทันทีหลังจบการเรียน 
3. การส่งรายงานผู้ป่วยให้นักศึกษาแพทย์เขียนชื่อตนเอง  ชื่อผู้ป่วย  การวินิจฉัยโรค  วันที่รับผู้ป่วย และวันที่ส่งรายงานลงใบปะหน้ารายงานแนบไปกับรายงานผู้ป่วย  แล้วนำส่งที่สำนักงานภาควิชาฯ ตามกำหนด
4. ให้บันทึกหัตถการตามเกณฑ์ขั้นต่ำของภาควิชาฯ ที่นักศึกษาแพทย์ได้เข้าดู/ช่วย หรือ ปฏิบัติ ลงในแผ่นบันทึก แล้วนำส่งที่สำนักงานภาควิชาฯ  ภายใน  2 วัน  นับจากวันลงกอง  เพื่อเจ้าหน้าที่ที่รับผิดชอบจะได้ นำไปรวบรวมและคิดคะแนนให้ทัน
5. ใบรายงานกิจกรรมขณะปฏิบัติงานนอกเวลาราชการ (ใบอยู่เวร)  ให้ส่งในวันรุ่งขึ้น (วันราชการ) ก่อนเวลา 9:00 น.  เพื่อที่เจ้าหน้าที่ภาควิชาฯ  จะได้เก็บรวบรวมและคิดคะแนน

  6.  ใบรายงานต่างๆ จะแสดงถึงการเข้าร่วมกิจกรรมดังนี้
· Ward round       				(9 -10 ครั้ง)
· การเรียนข้างเตียงผู้ป่วย (Bedside learning) 	(4-5 ครั้ง)
รวมถึงหัตถการ     	
· การเรียนแบบProblem Based Learning (PBL)    	(2 ครั้ง)
· การเรียนแบบProblem Oriented Learning (POL)  	(2 ครั้ง) 
· Lecture     					(20 ครั้ง)
· การเรียนการสอนที่แผนกผู้ป่วยนอกทางนรีเวช    	(5 ครั้ง)
· Observe   					(6-7 ครั้ง)
· การเรียนรู้ด้วยตนเอง (Self-Learning)                  (2 ครั้ง)

รวมทั้งหมดประมาณ  53 ครั้ง ถ้านักศึกษาแพทย์เข้าร่วมกิจกรรมข้างต้นนี้ ไม่ถึง 80% จะถือว่าไม่ผ่านการประเมินด้านเจตคติ และจะไม่ถูกพิจารณาคะแนนในส่วนอื่น ๆ 

การลาและขาดกิจกรรม 
1. ห้ามขาด การเรียน OPD  Teaching, การสอนแบบ PBL และ POL โดยเด็ดขาด แต่กิจกรรมด้านอื่นๆ ถ้ามีเหตุผลจำเป็นให้ส่งใบขาดกิจกรรม ที่สำนักงานภาควิชาสูติฯ ในวันนั้น ทันที  จึงจะถือว่าไม่ขาดการเรียนการสอนวิชาดังกล่าว 
2. กรณีนักศึกษาแพทย์มีเหตุจำเป็นต้องลากิจหรือลาป่วย ให้ส่งใบลากิจ ล่วงหน้า อย่างน้อย 1วัน  
ในกรณีเจ็บป่วย ให้ส่งใบลาป่วย  ในวันราชการที่กลับมาปฏิบัติงานวันแรก 
 (ถ้าลาเกิน 3 วัน ต้องมีใบรับรองแพทย์ประกอบด้วย)

การประเมินผลการเรียนการสอน

เพื่อให้บรรลุวัตถุประสงค์ของหลักสูตรและสอดคล้องกับวิธีการประเมินผลของทางคณะ แพทยศาสตร์  ทางภาควิชาฯ จึงจัดให้มีการประเมินแยกตามวิธีการที่ได้มาของคะแนน 6 ส่วนดังนี้  :-
1. ด้านความรู้ (Knowledge) ระหว่างปฏิบัติงาน   
2. ด้านทักษะ (Skill) ระหว่างปฏิบัติงาน   
3. ด้านเจตคติ (Attitude) ระหว่างปฏิบัติงาน   
4. การสอบ MCQ   
5. การสอบ MEQ   
6. การสอบ OSCE   

ซึ่งการประเมินในส่วนที่ 1-3 เป็นคะแนนที่ได้ในช่วงที่ปฏิบัติงาน การประเมินส่วนที่ 4-6 เป็นคะแนนที่ได้ตอนสอบลงกอง  โดยใช้กิจกรรมหลัก 13 กิจกรรมในการประเมินดังรายละเอียดดังต่อไปนี้            

สัดส่วนของคะแนน กระบวนวิชา พ.คพ. 331417

สัดส่วนการประเมินผล ความรู้ : ทักษะ :  เจตคติ : MCQ : MEQ : OSCE  
=  25 : 20 : 10 : 20 : 10 : 15

	
หัวข้อกิจกรรม
	Subjective
	Objective

	
	ด้านความรู้
	ด้านทักษะ
	ด้าน
เจตคติ
	MCQ
	MEQ
	OSCE

	1.  Ward round 
	-
	-
	10 %
	-
	-
	-

	2. PBL 
	15 %
	-
	10 %
	-
	-
	-

	3. POL
	15 %
	-
	10 %
	-
	-
	-

	4. OPD teaching
	20 %
	60 %
	10 %
	-
	-
	-

	5. Bedside teaching
	25 %
	40 %
	10 %
	-
	-
	-

	6. รายงาน
	25 %
	-
	10 %
	-
	-
	-

	7. MCQ
	-
	-
	-
	100 %
	-
	-

	8. MEQ
	-
	-
	-
	-
	100 %
	-

	9. OSCE
	-
	-
	-
	-
	-
	100 %

	10. Ward work 
	-
	-
	10 %
	-
	-
	-

	11. Progress note
	-
	-
	10 %
	-
	-
	-

	12. หัตถการ 
	-
	-
	10 %
	-
	-
	-

	13. เวรนอกเวลา
	-
	-
	10 %
	-
	-
	-

	รวม
	100 %
	100 %
	100 %
	100 %
	100 %
	100 %

นักศึกษาแพทย์จะต้องเข้าร่วมกิจกรรมครบตามเกณฑ์ที่ภาควิชาฯกำหนด คือ อย่างน้อย 80% ของกิจกรรมทั้งหมดดังที่กล่าวไว้ข้างต้น  นักศึกษาแพทย์ที่เข้าร่วมกิจกรรมการเรียนการสอนไม่ผ่านเกณฑ์ขั้นต่ำที่ทางภาควิชากำหนดหรือไม่มาสอบ MCQ, MEQ และ  OSCE อย่างใดอย่างหนึ่งจะถือว่าการประเมินผลไม่เสร็จสมบูรณ์ (ได้สัญลักษณ์ I ) และจะต้องมารับการแก้ไขตามดุลยพินิจของคณาจารย์ในภาควิชาภายใน 30 วันหลังจากมีการประกาศผลการศึกษา  การขาดกิจกรรมใดกิจกรรมหนึ่งโดยไม่มีเหตุผลที่สมควรจะไม่ได้รับการประเมินผลทั้งกระบวนวิชา (ได้เกรด F) หรือเป็นไปตามดุลยพินิจของคณาจารย์ในภาควิชา  
นักศึกษาแพทย์ที่ทุจริตในการเรียนการสอนและการสอบ เช่น การปลอมแปลงเอกสารหรือข้อมูลผู้ป่วย  การเซ็นชื่อแทนผู้อื่น การทุจริตในการสอบ การลอกรายงานเพื่อน การใช้ใบรับรองแพทย์เท็จ การลงชื่อโดยที่ไม่ได้ปฏิบัติงานจริง ฯลฯ ถือว่าเป็นความผิดรุนแรง  จะถูกลงโทษโดยจะไม่ได้รับการประเมินผลทั้งกระบวนวิชา (ได้เกรด F) หรืออย่างอื่นตามดุลยพินิจของคณาจารย์ในภาควิชาฯ

การให้เกรด

นำคะแนนจากการประเมินของแต่ละกิจกรรมในแต่ละส่วนมารวมกัน เพื่อตัดสินให้เกรดย่อยก่อน  จากนั้นนำเกรดย่อยทั้ง 6 ส่วน ได้แก่ ด้านความรู้  ด้านทักษะ  ด้านเจตคติ  การสอบ MCQ การสอบ MEQ และการสอบ OSCE มารวมกันเป็นเกรดรวมสุดท้าย โดยมีสัดส่วนของคะแนนทั้ง 6 ด้านเท่ากับร้อยละ 25, 20, 10, 20, 10 และ 15 ตามลำดับ  สำหรับการตัดเกรดย่อยและเกรดรวมนั้นอิงตามวิธีของ Modified Stuit’s Method จำนวนเกรดมี 8 เกรด คือ A, B+, B, C+, C , D+ , D , F โดยแต่ละด้านมีเกณฑ์ผ่านขั้นต่ำ (minimal passing level) เท่ากับร้อยละ 50 ยกเว้นด้านเจตคติจะมีเกณฑ์ผ่านขั้นต่ำร้อยละ 60 ในกรณีที่เกรดย่อยส่วนใดส่วนหนึ่งได้เกรด F ถือว่าผลการประเมินไม่ผ่านทั้งกระบวนวิชา ดังนั้นเกรดรวมจะได้ F ถึงแม้ว่าจะผ่านการประเมินในส่วนอื่นก็ตาม
ในกรณีที่นักศึกษาแพทย์เข้าร่วมกิจกรรมการเรียนการสอนช้ากว่า 5 นาที โดยไม่มีเหตุเหมาะสม จะถูกตัดคะแนนในด้านเจตคติร้อยละ 50 ของกิจกรรมนั้น ๆ   
หากนักศึกษาแพทย์มี พฤติกรรมที่ไม่เหมาะสมอย่างชัดเจนและอยู่ในขั้นรุนแรง ตามเกณฑ์การประเมินเจตคติ  จะถือว่า ไม่ผ่านการประเมินด้านเจตคติ และไม่พิจารณาเกรดที่จะได้จากคะแนนส่วนอื่น

เกณฑ์ขั้นต่ำของหัตถการที่นักศึกษาแพทย์ต้องเข้าดูหรือช่วย  
มีดังนี้ :-
					       ระดับ  จำนวนราย(อย่างน้อย)
1.  Fractional curettage หรือ               	(A)		1
 Dilatation and curettage    	
2.  Major operation (Laparotomy)             	(A) 		2
3.  Tubal resection หรือ 	(O)		2
Laparoscopic examination            	
4.  Major operation หรือ                     	(O) 		2
     Laparotomy หรือ Laparoscopy              
5.  Vaginal operation                       	(O)  		1
6.  Fraction curettage หรือ        	(O)               		2
     Dilatation and curettage หรือ                    
     Manual vacuum aspiration (MVA) หรือ
     Endometrial sampling					
   		A  =  Assist
O =  Observe
หมายเหตุ 
ถ้านักศึกษาแพทย์มีส่วนร่วมในหัตถการครบตามจำนวนที่กำหนด จะได้คะแนนเต็ม ในส่วนของคะแนนเจตคติ  (คิดเป็นร้อยละ 10 ของคะแนนเจตคติทั้งหมด) หากทำไม่ครบจะพิจารณาให้คะแนนตามสัดส่วนที่เหมาะสม

โครงร่างการเขียนรายงานผู้ป่วยทางนรีเวช

	การเขียนรายงานผู้ป่วยทางนรีเวช   ให้นักศึกษาแพทย์เขียนด้วยกระดาษแบบฟอร์มการเขียนรายงาน  ทั้ง 2 หน้า  โดยความยาวของรายงานทั้งหมดไม่เกิน 10 หน้า (5 แผ่น) ในส่วนของประวัติการเจ็บป่วย (หัวข้อที่ 2)  หัวข้อ “อาการนำมาโรงพยาบาล” ให้เขียนอาการนำจริง ๆ ที่ทำให้ผู้ป่วยมารับการรักษาในโรงพยาบาลครั้งนี้ เช่น มีประจำเดือนออกมา 1 ปี, ต้องการมาตรวจมะเร็งปากมดลูกประจำปี, ปวดท้องน้อยมา 3 วัน เป็นต้น  ห้ามเขียนอาการนำว่า “แพทย์นัดมาเพื่อผ่าตัด, แพทย์นัดมาฉายแสง” 

1.  ข้อมูลเกี่ยวกับตัวผู้ป่วย   (Identification)
· วันที่, ชื่อ, อายุ, เลขที่โรงพยาบาล, สถานภาพการสมรส, ลงวันที่เข้าและออกจากโรงพยาบาล
· ภูมิลำเนา,  อาชีพ
2.  ประวัติการเจ็บป่วย และประวัติอื่น ๆ
· อาการนำมาโรงพยาบาล  (Chief  complaint)
· ประวัติปัจจุบัน  (Present  Illness)
· ที่เกี่ยวข้องกับอาการนำมาโรงพยาบาล เช่น ระยะเวลาที่มีอาการ, การเปลี่ยนแปลงของอาการ หรือการรักษาที่ได้รับมาก่อน ฯลฯ
· ประวัติประจำเดือน  :  LMP,  PMP
· ประวัติการตั้งครรภ์และการคลอด  :  parity
· ประวัติการคุมกำเนิด

· ประวัติเพศสัมพันธ์,  การแต่งงาน
· ประวัติประจำเดือน : menarche , previous 6 months 
· ประวัติอดีต  (Past  history)
· ประวัติครอบครัวและการเจ็บป่วยในครอบครัว
· การเจ็บป่วยในอดีต  ทั้ง  medical  และ  surgical  illness
· การแพ้ยา
· ยาที่ใช้ประจำ/สิ่งเสพติด  :  บุหรี่,  เหล้า,  ยาเสพติด
· Systemic  reviews
3.  การตรวจร่างกาย
-   Vital  signs,  Height,  Body  weight, BMI
-   General  appearance
-   Head,  Eyes,  Ears,  Nose,  Throat
-   Chest  :   Breasts,  Heart,  Lungs
-   Abdomen
-   Extremities
4.   การตรวจภายใน  (Pelvic  examination)
		-   External  genitalia  (MIUB,  NIUB)
-   Vagina
-   Cervix
-   Uterus
-   Adnexa
-   Cul  de  sac

5.    การตรวจทางทวารหนักและช่องคลอด (Recto-vaginal  examination)
		-   Sphincter  tone
		-   Rectal  mucosa
		-   Uterosacral  ligaments
-   Recto-vaginal  septum
-   Others  :  Cervix,  Abnormal  mass
6.    Basic laboratory test and interpretation เช่น CBC, Urinalysis
7.    Provisional diagnosis and differential diagnosis with discussion *
8.    Further investigations (imaging, tumor marker, hormonal profile) 
      พร้อมเหตุผลของการส่งตรวจ
9.    Plan of management 
10.  สรุปและอภิปรายการดูแลรักษาที่ผู้ป่วยได้รับ รวมทั้ง operative findings (ถ้ามี)
11.  คำแนะนำที่เหมาะสมแก่ผู้ป่วยรายนี้ (ให้สอดคล้องกับปัญหาที่นำมา รวมทั้งด้าน เศรษฐกิจสังคม)
12.  Progression note

หมายเหตุ    ให้ใช้ข้อมูลจากการซักประวัติ, การตรวจร่างกาย การสืบค้นเบื้องต้นของผู้ป่วยมาประกอบการ วินิจฉัยโรค และการวินิจฉัยแยกโรค
							
			     ลงชื่อ นศพ...................................
		                   ชั้นปีที่........................................

